पाएं अपने शहर की ताज़ा ख़बरें और फ्री ई-पेपरडाउनलोड करें
राजसमंद विधानसभा उपचुनाव की मतगणना रविवार सुबह 8 बजे राजकीय पालिटेक्निक काॅलेज में शुरू हाेगी। नतीजे शाम चार बजे तक आने की संभावना जताई जा रही है। काॅलेज के दाे कमराें में 25 राउंड में 7-7 टेबल पर मतगणना की जाएगी। काेराेना गाइडलाइन काे देखते हुए इस बार मतगणना स्थल के बाहर भी पार्टियाें के समर्थक तथा कार्यकर्ता नहीं जुट पाएंगे। जीत के बाद विजय जुलूस निकालने, भीड़ इकट्ठा करने पर पाबंदी रहेगी।
मतगणना में बैठने वाले सभी व्यक्तियाें काे काेराेना की निगेटिव रिपाेर्ट दिखाने पर प्रवेश दिया जाएगा। या जिन्हाेंने दाे टीके लगवा लिए हाें, वे प्रवेश के पात्र हाेंगे। मतगणना स्थल पर रुझान सुनाने के लिए 9 माइक लगाए हैं। इन पर राउंड वाइज रुझानाें की घाेषणा की जाएगी। मतगणना स्थल के एक किलाेमीटर के दायरे में काेई भी नहीं आ सकता है। शहर में दाे से ज्यादा लाेग एकत्रित नहीं हाे सकेंगे।
ऐसे में मतगणना केंद्र के बाहर माइक लगाने से भी कार्यकर्ताओं काे रुझान के बारे में कम ही पता चल पाएगा। इस बार जीत का जाेश या जश्न नहीं मना सकेंगे। काेराेना गाइडलाइन के अनुसार काेई भी व्यक्ति विजेता प्रत्याशी का स्वागत, सम्मान, जुलूस नहीं निकाल सकेगा। ऐसा करने पर पुलिस कार्रवाई करेगी। पुलिस निरंतर गश्त के साथ गाइड लाइन की पालना करवाएगी।
काेराेनाकाल के बीच पहली बार के दिव्यांग और 80 साल पार 278 मतदाताओं से निर्वाचन विभाग की टीमाें ने घर-घर जाकर मतदान करवाया है। सरकारी कर्मचारियाें के डाक मत पत्र की गणना के बाद ईवीएम से मतगणना हाेगी।
पहले डाक मतपत्र और उसके बाद ईवीएम से मतगणना शुरू हाेगी। उप चुनाव में 2 लाख 22 हजार 463 मतदाताओं में से एक लाख 49 हजार 567 मतदाताओं ने मतदान किया था। 67.18 प्रतिशत मतदान हुआ था। अतिरिक्त जिला निर्वाचन अधिकारी एडीएम सुशीलकुमार ने बताया कि मतगणना की शुरुआत सुबह 8 बजे डाक मतपत्रों की गणना से हाेगी। मतगणना के लिए आरक्षित दाेनाें कमराें में निर्वाचन अधिकारी, सहायक निर्वाचन अधिकारी के निर्देशन में मतगणना की जाएगी।
सभी ईवीएम से मतगणना के बाद लाॅटरी से चयनित पांच वीवीपेट की गणना की जाएगी। मतगणना स्थल पर अधिकृत अधिकारियों के अलावा किसी को भी मोबाइल ले जाने की इजाजत नहीं होगी। मतगणना में लगे कर्मचारियों को ग्लव्स, सेनिटाइजर, फेस शील्ड का उपयोग करना होगा। दो चिकित्सा दल भी लगातार निगरानी करते रहेंगे। उल्लेखनीय है कि पिछले साल 30 अक्टूबर काे विधायक किरण माहेश्वरी का काेराेना से निधन के बाद से यह सीट खाली पड़ी है। 17 अप्रैल काे उपचुनाव हुए हैं।
काॅलेज के मुख्य द्वार के दक्षिण दिशा में प्रवेश द्वार 2 से अभ्यर्थी एवं मतगणना एजेंट का प्रवेश रहेगा। चुनाव लड़ने वाले अभ्यर्थियों, उनके निर्वाचन अभिकर्ता एवं मतगणना एजेंट सहित एक प्रत्याशी के 17 एजेंट मतगणना में प्रवेश कर सकेंगे। 10 प्रत्याशियाें के चाहे ताे 170 लाेग मतगणना स्थल पर जा सकेंगे।
शहर में भी इकट्ठा नहीं हाे सकेंगे, 514 पुलिस जवानाें का जाब्ता लगेगा
मतगणना स्थल पर जिला पुलिस के 409 पुलिस जवानाें सहित 514 पुलिस जवान कानून व्यवस्था संभालेंगे। इसमें 4 डिप्टी, 7 सीआई, 11 एसआई, 17 एएसआई, 56 हैड कांस्टेबल, 184 कांस्टेबल, 25 महिला कांस्टेबल व आरएसी और एमबीसी के 105 जवान रहेंगे। पुलिस ने काेराेना गाइड लाइन की पालना करवाने के लिए याेजना तैयार कर ली है।
एसपी भुवन भूषण यादव ने बताया कि मतगणना स्थल के एक किलाेमीटर के दायरे में काेई भी व्यक्ति बिना पास के नहीं आ सकेगा और ना ही फाेरलेन पर रुक सकेगा। इसके लिए दाे माेबाइल पार्टियां निरंतर गश्त करेगी। पूरे शहर में सिग्मा, चेतक सहित यातायात पुलिस के जवान कहीं पर भी लाेगाें काे इकट्ठा नहीं हाेने देंगे। काेई पार्टी कार्यालय, चाैपाटी, दुकानाें में बैठा पाया गया ताे कार्रवाई हाेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn